
ΥΠΟΥΡΓΙΚΕΣ ΑΠΟΦΑΣΕΙ Σ & ΕΓΚΡΙΣΕΙΣ 

Αριθ.8771 

Τροποποίηση του Οργανισμού Εσωτερικής Υπηρεσίας 
του Δήμου Ζωγράφου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦ. ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81, όπως α- 
ντικαστάθηκαν με τις διατάξεις του άρθρου 26 του Ν. 
1832/89 και της παρ. 5 του άρθρου 8 του Ν. 2307/95. 

2. Τις διατάξεις της παρ. 1 του άρθρου 9 και της παρ. 12 
του άρθρου 18του Ν. 2503/97. 

3. Την 457/97 απόφαση του Δημοτικού Συμβουλίου Ζω¬ 
γράφου, περί τροποποιήσεως του Οργανισμού Εσωτερι¬ 
κής Υπηρεσίας του Δήμου. 

4. Το 5/15.10.97 πρακτικό του αρμοδίου Υπηρεσιακού 
Συμβουλίου, με το οποίο εκφράζει τη γνώμη του, αποφα¬ 
σίζουμε: 

Εγκρίνουμε την 457/97 απόφαση του Δημοτικού Συμ¬ 
βουλίου Ζωγράφου, που αφορά την τροποποίηση του 
Οργανισμού Εσωτερικής Υπηρεσίας του Δήμου, ως εξής: 

Άρθρο 1 

ΔΙΑΡΘΩΣΗ ΤΟΥ ΔΗΜΟΥ 
Α. ΔΙΑΡΘΩΣΗ ΥΠΗΡΕΣΙΩΝ ΤΟΥ ΔΗΜΟΥ 

1. ΔΙΕΥΘΥΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ 
Η Διεύθυνση συγκροτείται από 

-Τμήμα Διοικητικού 
-Τμήμα Προσωπικού 
-Τμήμα Δημοτικής Κατάστασης 
-Τμήμα Ληξιαρχείου 

2. ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ 
Η Διεύθυνση συγκροτείται από 

-Τμήμα Λογιστικού 

-Τμήμα Μισθοδοσίας και ασφάλισης προσωπικού 
-Τμήμα Εσόδων και Δημοτικής Περιουσίας 
-Τμήμα Δημοτικού Κοιμητηρίου 

-Τμήμα Προμηθειών - Τμήμα Ειδικής Ταμιακής Υπηρε¬ 
σίας 

3. ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 
Η Διεύθυνση συγκροτείται από 


-Γραφείο Γραμματείας και λογιστικής παρακολούθη¬ 
σης 

-Τ μήμα Αρχιτεκτονικό 

-Τμήμα Οδοποιίας και πεζοδρομήσεων 

-Τμήμα Ηλεκτρολογικό - Μηχανολογικό 

-Τμήμα Συντηρήσεων Επισκευών και Αποχετεύσεων 

4. ΔΙΕΥΘΥΝΣΗ ΠΟΛΕΟΔΟΜΙΑΣ 
-Γ ραφείο Γ ραμματείας 

-Τμήμα Πολεοδομικού Σχεδιασμού 

-Τμήμα Οικοδομικών Αδειών 

-Τμήμα Αυθαιρέτων και επικινδύνων κατασκευών 

5. ΔΙΕΥΘΥΝΣΗ ΠΡΑΣΙΝΟΥ ΚΑΙ ΚΑΘΑΡΙΟΤΗΤΑΣ 
-Γραφείο Γραμματείας και λογιστικής παρακολούθη¬ 
σης 

-Τμήμα Γεωπονικό 
-Τμήμα Καθαριότητας 

6. ΙΔΙΑΙΤΕΡΟ ΓΡΑΦΕΙΟ ΔΗΜΑΡΧΟΥ 

7. ΑΥΤΟΤΕΛΕΣ ΤΜΗΜΑ ΓΡΑΜΜΑΤΕΙΑΣ ΔΗΜΟΤΙΚΩΝ 
ΟΡΓΑΝΩΝ 

8. ΤΜΗΜΑ ΥΠΟΣΤΗΡΙΞΗΣ 

9. ΓΡΑΦΕΙΟ ΔΗΜΟΣΙΟΤΗΤΑΣ ΚΑΙ ΕΠΙΚΟΙΝΩΝΙΑΣ 

10. ΝΟΜΙΚΟ ΓΡΑΦΕΙΟ 

Άρθρο 2 

1. ΔΙΕΥΘΥΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ 
ΤΜΗΜΑ ΔΙΟΙΚΗΤΙΚΟΥ 

-Τήρηση των διαδικασιών πρωτοκόλλησης των κάθε εί¬ 
δους εισερχομένων στο Δήμο εγγράφων (πλην εκείνων 
που αφορούντις δοσοληψίες του κοινού μετο ΤμήμαΔη- 
μοτικής Κατάστασης και το Τμήμα Ληξιαρχείου). Διανομή 
των εγγράφων στις επιμέρους υπηρεσίες του Δήμου. 

-Τήρηση των διαδικασιών πρωτοκόλλησης των κάθε εί¬ 
δους εγγράφων των εξερχομένων από το Δήμο. Διεκπε¬ 
ραίωση/αποστολή των εγγράφων αυτών στους αποδέ¬ 
κτες. 

-Τήρηση ενεργών και ιστορικών αρχείων εγγράφων 
σύμφωνα με τις ισχύουσες διατάξεις. 

-Παροχή κάθε είδους γενικής γραμματειακής υποστή¬ 
ριξης προς τις διάφορες υπηρεσίες του Δήμου και των 
Νομικών Προσώπων (Δακτυλογραφήσεις,/φωτοαντιγρα- 
φίσεις κ.λπ.). 

-Μέριμνα για την εκτέλεση των γενικών βοηθητικών λει¬ 
τουργιών υποστήριξης για τις ανάγκες των υπηρεσιών 
του Δήμου. 

-Συγκέντρωση και τεκμηρίωση στοιχείων για την υφι¬ 
στάμενη κατάσταση στο χώρο του Δήμου στον τομέα της 
παροχής Πρόνοιας και Υγείας. Παρακολούθηση της ποι¬ 
ότητας των Υπηρεσιών Πρόνοιας και εισήγηση και σχε¬ 
δίασμά των προγραμμάτων δράσης του Δήμου στο χώρο 
της παροχής Κοινωνικών Υπηρεσιών. 

ΤΜΗΜΑ ΠΡΟΣΩΠΙΚΟΥ 

-Φροντίδα για τη συγκέντρωση των διατάξεων της Νο¬ 
μοθεσίας και την κανονική εφαρμογή των γενικών ρυθμί¬ 
σεων της Πολιτείας στα θέματα του προσωπικού του Δή¬ 
μου. 

-Παρακολούθηση της εφαρμογής και των μεταβολών 
της οργανωτικής δομής και στελέχωσης των υπηρεσιών 
του Δήμου. 

Παρακολούθηση της κατανομής σε κάθε στιγμήτων θέ¬ 
σεων εργασίας και των στελεχών που απασχολούνται 
στις επί μέρους υπηρεσίες του Δήμου. 

-Τήρηση των διαδικασιών που αφορούν την πρόσληψη, 
απόλυση, προαγωγή, παραίτηση, τοποθέτηση, μετακίνη¬ 
ση, απόσπαση, μετάταξη κ.λπ. του προσωπικού του Δή¬ 
μου με οποιαδήποτε σχέση εργασίας, σύμφωνα με τις ε- 
κάστοτε ισχύουσες διατάξεις. 

-Τήρηση των διαδικασιών ελέγχου παρουσίας, παρο¬ 
χής αδειών, αξιολόγησης και άσκησης πειθαρχικού δικαί¬ 
ου στο προσωπικό του Δήμου. 

-Τήρηση των μητρώων και φακέλλων του προσωπικού 
του Δήμου, με τη συγκέντρωση και καταγραφή των κάθε 
είδους μεταβολώντης οικογενειακής, υπηρεσιακής και α¬ 
τομικής κατάστασης. 

-Τήρηση των διαδικασιών συγκέντρωσης, καταγραφής 
και διοχέτευσης προς τη Διεύθυνση Οικονομικών Υπηρε¬ 
σιών των πληροφοριών που έχουν σχέση με τον καθορι¬ 
σμό των κάθε φύσης αμοιβών και παροχών προς το προ¬ 
σωπικό του Δήμου. 

-Παροχή κάθε είδους πληροφοριών, προφορικών ή 
γραπτών προς το προσωπικό του Δήυου, που αφορούν 
την υπηρεσιακή του κατάσταση. 

ΤΜΗΜΑ ΔΗΜΟΤΙΚΗΣ ΚΑΤΑΣΤΑΣΗΣ 

-Τήρηση και συνεχής ενημέρωση των οικογενειακών με¬ 
ρίδων δημοτών στα δημοτολόγια με βάση τις ισχύουσες 
θεσμοθετημένες διαδικασίες. 

-Έκδοση πιστοποιητικών ατομικής και οικογενειακής 
κατάστασης καθώς και κάθε επίσημης βεβαίωσης σύμ¬ 
φωνα με τα στοιχεία που αναγράφονται στα προηγούμε¬ 
να αρχεία και πάντοτε με βάση την υφιστάμενη Νομοθε¬ 
σία. 

-Τήρηση και συνεχής ενημέρωση των μητρώων αρρέ- 
νων του Δήμου με βάση τις ισχύουσες θεσμοθετημένες 
διαδικασίες. 

-Με βάση τα προηγούμενα μητρώα ετοιμασία κάθε ζη¬ 
τούμενου καταλόγου, πίνακα ή πιστοποιητικού που σχετί¬ 
ζεται με θέματα στρατολογίας. 

-Τήρηση κάθε απογραφικού στοιχείου που έχει σχέση 


με τους εκλογικούς νόμους, την ενημέρωση των εκλογι¬ 
κών καταλόγων και την έκδοση δελτίων ΕΚΑΜ. 

-Συνεργασία με άλλους ΟΤΑ της χώρας και με τις κρα¬ 
τικές Υπηρεσίες στις περιπτώσεις μεταβολών μητρώων 
και οικογενειακών μερίδων. 

-Μέριμνα για την τήρηση των θεσμοθέτη μένων διαδικα¬ 
σιών για τη διεξαγωγή των πολιτικών γάμων. 

ΤΜΗΜΑ ΛΗΞΙΑΡΧΕΙΟΥ 

-Τήρηση και συνεχής ενημέρωση αρχείων στα οποία 
καταγράφονται τα ληξιαρχικά γεγονότα που συμβαί¬ 
νουν στη περιφέρεια του Δήμου Ζωγράφου καθώς και 
κάθε μεταγενέστερο γεγονός που συνδέεται με αυτά 
σύμφωνα με τις ισχύουσες θεσμοθετημένες διαδικα¬ 
σίες. 

-Τήρηση αρχείων επισήμων εγγράφων ληξιαρχικών γε¬ 
γονότων. 

-Έκδοση αντιγράφων ληξιαρχικών πράξεων ή άλλων 
θεσμοθετημένων πιστοποιητικών 

-Περιοδική ενημέρωση των Κρατικκών Υπηρεσιών για 
τις γεννήσεις γόμους, θανάτους που συνέβησαν στην πε¬ 
ριφέρεια του Δήμου. 

-Ενημέρωση του Τμήματος Δημ. Κατ/σης και των αντί¬ 
στοιχων Τμημάτων άλλων Ο.Τ.Α. για τα ληξιαρχικά γεγο¬ 
νότα που επηρεάζουν τα στοιχεία των μητρώων/αρχείων 
που τηρούνται στα Τμήματα αυτά. 

-Συνεργασία με Ληξιαρχεία άλλων Ο.Τ.Α. σε περιπτώ¬ 
σεις μεταβολών ή προσθήκης ληξ/κών πράξεων που βρί¬ 
σκονται καταχωρημένες εκεί. 

2. ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ 

ΤΜΗΜΑ ΛΟΓΙΣΤΙΚΟΥ 

-Συγκέντρωση στοιχείων, διερεύνηση και κατάρτιση 
των ετήσιων προϋπολογισμών δαπανών λειτουργίας των 
Υπηρεσιών του Δήμου και των αντίστοιχων προϋπολογι¬ 
σμών εσόδων του Δήμου. 

-Συνεργασία με το Τμήμα Υποστήριξης και παροχή 
στοιχείων για την κατάρτιση του ετήσιου και μεσοπρόθε¬ 
σμου προϋπολογισμού δράσης και χρηματοδότησης του 
Δήμου και αντιστοιχία προς τα ετήσια προγράμματα δρά¬ 
σης του Δήμου. 

-Συνεργασία με το Τμήμα Υποστήριξης για την κατάρτι¬ 
ση και εισήγηση του συνολικού ετήσιου προϋπολογισμού 
δράσης και λειτουργίας του Δήμου. Προώθηση των προ¬ 
ϋπολογισμών προς έγκριση σύμφωνα με τις ισχύουσες 
διατάξεις. 

-Τήρηση των διαδικασιών και αρχείων και παρακολού¬ 
θηση της εξέλιξης των προηγουμένων προϋπολογισμών. 
Εξαγωγή των αποκλίσεων μεταξύ των προϋπολογισθέ- 
ντων και απολογιστών μεγεθών. 

-Σύνταξη και υποβολή στη Δ/νση, περιοδικών οικονομι¬ 
κών απολογιστικών στοιχείων σύμφωνα με το σύστημα οι¬ 
κονομικής πληροφόρησης που εφαρμόζει ο Δήμος. 

-Τήρηση των διαδικασιών, αρχείων και γενικά λογα¬ 
ριασμών του λογιστικού συστήματος του Δήμου που 
αφορούν τα εισπρακτέα και τα πραγματοποιηθέντα έ¬ 
σοδα του Δήμου, σύμφωνα με τις ισχύουσες διαδικα¬ 
σίες. 

-Εκδόσεις των χρηματικών ενταλμάτων πληρωμής μαζί 
με τα αντίστοιχα δικαιολογητικά/παραστατικά κάθε πλη¬ 
ρωμής και έλεγχος των τελευταίων. Αποστολή των ενταλ¬ 
μάτων στη Δ.Ο.Υ. Ζωγράφου για τη διενέργεια των πλη¬ 
ρωμών μέχρι ότου λειτουργήσει η Ειδ. Ταμιακή Υπηρεσία 
του Δήμου. 

-Μέριμνα για την απόδοση των κάθε φύσης κρατήσεων 
υπέρ τρίτων που αντιστοιχούν στα επί μέρους εντάλματα 
πληρωμής. 

-Τήρηση των διαδικασιών, αρχείων και γενικά λογαρια¬ 
σμών του λογιστικού συστήματος του Δήμου που αφο¬ 
ρούν τις υποχρεώσεις και τις πραγματοποιούμενες πλη¬ 
ρωμές του Δήμου. 

ΤΜΗΜΑ ΜΙΣΘΟΔΟΣΙΑΣ ΚΑΙ ΑΣΦΑΛΙΣΗΣ ΠΡΟΣΩΠΙΚΟΥ 

-Συγκέντρωση στοιχείων μεταβολών του προσωπικού ή 
αντίστοιχων καταβληθέντων παροχών ή καταλογισθέ- 
ντων ποσών στο προσωπικό του Δήμου που αντιστοιχούν 
και έχουν επίδραση στην καταβολή των αμοιβών τους. 

-Μέριμνα για την ενημέρωση των μηχανογραφικών αρ¬ 
χείων του προσωπικού με τα προηγούμενα στοιχεία και 
την εξαγωγή των περιοδικών μισθολογικών καταστάσεων 
ή γενικά των καταστάσεων πληρωμής κάθε είδους αμοι¬ 
βής προς το προσωπικό του Δήμου. 

-Έλεγχος των προηγουμένων καταστάσεων και έκδοση 
των αντιστοίχων χρηματικών ενταλμάτων πληρωμής για 
τη διενέργεια των πληρωμών στο προσωπικό. 

-Φροντίδα για την τήρηση αρχείου καταβληθέντων α¬ 
μοιβών στο προσωπικό του Δήμου και έκδοση των αντί¬ 
στοιχων βεβαιώσεων αποδοχών. 

-Τήρηση κάθε πληροφοριακού αρχείου που προβλέπε- 
ται από τις ισχύουσες διατάξεις. 

ΤΜΗΜΑ ΕΣΟΔΩΝ ΚΑΙ ΔΗΜΟΤΙΚΗΣ ΠΕΡΙΟΥΣΙΑΣ 

-Συγκέντρωση στοιχείων για την εξακρίβωση των υπο- 
χρέων και του ύψους των χρηματικών υποχρεώσεων 
προς το Δήμο των φυσικών προσώπων ή των κάθε είδους 
επιχειρήσεων της περιοχής, για φόρους, εισφορές, τέλη, 
δικαιώματα που περιοδικά πρέπει να καταβάλλονται στο 
Δήμο με βάση τις ισχύουσες κάθε φορά διατάξειςτης Νο¬ 
μοθεσίας. 

-Έλεγχος της ακρίβειας των μεγεθών με βάση τα οποία 
υπολογίζονται το ύψος ανά υπόχρεο των προηγουμένων 
φόρων, εισφορών, τελών, δικαιωμάτων κ.λπ. 

-Δημιουργία και τήρηση αρχείων υποχρεών για την κα¬ 
ταβολή των επιμέρους ποσών που αποτελούν τακτικά έ¬ 
σοδα του Δήμου. 

-Επεξεργασία στοιχείων και περιοδικοί υπολογισμοί 
του ύψους των οφειλομένων ποσών κατά κατηγορία προ¬ 
σόδου και υπόχρεο. 

-Κατάρτιση βεβαιωτικών καταλόγων υποχρέων και αντι¬ 
στοίχων οφειλομένων ποσών κατά κατηγορία προσόδου. 

-Μέριμνα για την ενημέρωση των υποχρέων για την κα¬ 
ταβολή των προηγουμένων οφειλομένων ποσών και μέρι¬ 
μνα για την τήρηση των διαδικασιών που ισχύουν για τις 
προσφυγές των υποχρέων όταν αμφισβητούν το ύψος 
των οφειλομένων ποσών. 

-Οριστικοποίηση των βεβαιωτικών καταλόγων μετά την 


ολοκλήρωση των διαδικασιών των τυχόν προσφυγώ' - ια 
την εκτέλεση των αντιστοίχων εισπράξεων. 

-Επιδίωξη είσπραξης των κάθε είδους τακτικών και ε¬ 
κτάκτων κρατικών επιχορηγήσεων. 

-Τήρηση των αντιστοίχων διαδικασιών και έκδοση βε¬ 
βαιώσεων/αδειών που σχετίζονται με την είσπραξη δια¬ 
φόρων τελών, δικαιωμάτων ή εισφορών. 

-Επεξεργασία οικονομικών στοιχείων και εξαγωγή συ¬ 
μπερασμάτων για την εκμετάλλευση και το κόστος παρο¬ 
χής συγκεκριμμένων υπηρεσιών του Δήμου προς τους 
πολίτες. 

Εισήγηση της τιμολογιακής πολιτικής του Δήμου ως 
προς τη χρέωση ανταποδοτικών υπηρεσιών προς τους 
πολίτες. 

-Τήρηση αρχείου της Δημοτικής ακίνητης περιουσίας. 

-Μέριμνα για την αξιοποίηση/εκμετάλλευση της Δημο- 
τικκής ακίνητης περιουσίας. 

-Τήρηση αρχείου κληροδοτημάτων προς το Δήμο και 
μέριμνα για την αξιοποίησή τους. 

-Τήρηση των διαδικασιών που σχετίζονται με τις δωρε¬ 
ές προς το Δήμο. 

-Έλεγχος μέσω της Δημοτικής Αστυνομίας της τήρη- 
σηςτων κανόνων οδικής κυκλοφορίας, χρήσης κοινοχρή¬ 
στων χώρων, πολοεοδομικού Κώδικα, των αστυνομικών 
διατάξεων που αφορούν καθαριότητα και περιβάλλον 
κ.λπ. 

-Επιδίωξη έγκρισης και απορρόφησης δανείων από δια¬ 
φόρους φορείς. 

ΤΜΗΜΑ ΔΗΜΟΤΙΚΟΥ ΚΟΙΜΗΤΗΡΙΟΥ 

-Τήρηση των διαδικασιών λειτουργίας του Κοιμητηρίου 
σύμφωνα με τους ισχύοντες νόμους και τους ειδικότε¬ 
ρους Κανονισμούς λειτουργίας, διοίκησης και διαχείρι¬ 
σής τους. 

-Σχεδιασμός, εισήγηση και εφαρμογή προγραμμάτων 
βελτίωσης και ανανέωσης κοινών και οικογενειακώντάφων. 

-Τήρηση των διαδικασιών και αρχείων καταγραφής των 
γεγονότων και πληροφοριακών στοιχείων που σχετίζο¬ 
νται με τη λειτουργία του δημοτικού κοιμητηρίου. 

-Τήρηση των διαδικασιών και αρχείων που σχετίζονται 
με τις οικονομικές δοσοληψίες των πολιτών ως προς τη 
λειτουργία των δημοτικού κοιμητηρίου. Συνεργασία με τη 
Διεύθυνση για την απόδοση των εισπραττομένων ποσών 
από τις δραστηριότητες του Κοιμητηρίου. 

-Φροντίδα για την καθαριότητα, ευπρέπεια, διακόσμη- 
οη κ.λπ. στους χώρους του κοιμητηρίου. 

-Φροντίδα για τη συντήρηση/κατασκευή των τάφων και 
τη συντήρηση της τεχνικής υποδομής και του πράσινου 
στους χώρους, τα κτίρια και γενικά τις εγκαταστάσεις του 
Δημοτικού Κοιμητηρίου 

-Συγκρότηση, οργάνωση, συντονισμός και γενικά διοί¬ 
κηση των συνεργείωντου κοιμητηρίου. 

ΤΜΗΜΑ ΠΡΟΜΗΘΕΙΩΝ 

-Ετοιμασία των ετησίων και γενικά περιοδικών προ¬ 
γραμμάτων προμηθειών σε συνεργασία με τις υπηρεσίες 
του Δήμου και ιδιαίτερα των Τεχνικών έργων. 

-Ετοιμασία και εισήγηση του προγράμματος προμηθει- 

ών του Δήμου που θα προωθηθεί με βάση τη νομοθεσία 
περί Ενιαίων Κρατικών Προμηθειών. Παρακολούθηση 
της υλοποίησης του προγράμματος αυτού και περιοδική 
ενημέρωση των ενδιαφερομένων υπηρεσιώντου Δήμου. 

-Φροντίδα για την τήρηση των διαδικασιών συγκέντρω¬ 
σης των αιτήσεων εκδήλωσης αναγκών προμήθειας ει¬ 
δών από τις επί μέρους διοικητικές ενότητες του Δήμου. 

-Τήρηση των διαδικασιών για την έγκριση της σκοπιμό¬ 
τητας κάθε προμήθειας και των διαδικασιών για την κατα- 
κύρωση των προς προμήθεια ειδών σε συγκεκριμμένους 
προμηθευτές (διακηρύξεις, διαγωνισμοί, λήψη προσφο¬ 
ρών, αξιολόγηση προσφορών, παραγγελίες ειδών κ.λπ.). 

-Παρακολούθηση της εκτέλεσης κάθε παραγγελίας μέ¬ 
χρι και της παραλαβής των παραγγελθέντων ειδών. 

-Φροντίδα για την τήρηση των διαδικασιών χαρακτηρι¬ 
σμού υλικών εξοπλισμού των αχρήστων ή υλικών που πλε¬ 
ονάζουν και τήρηση των διαδικασιών καταστροφής ή εκ¬ 
ποίησής των. 

-Διενέργεια ερευνών αγοράς για την τεκμηρίωση της 
διαθεσιμότητας των ειδών που ενδιαφέρουν το Δήμο και 
τη λήψη στοιχείων τιμών προμήθειας. 

-Τήρηση αρχείων παγίων κινητών περιουσιακών στοι¬ 
χείων του Δήμου. 

-Μέριμνα για την τήρηση των διαδικασιών παραλαβής 
των κάθε είδους παγίων ή αναλώσιμων στοιχείων ή υλικών 
του Δήμου. Συγκέντρωση, έλεγχος των αποδεικτικών πα¬ 
ραλαβής και ενημέρωση του Τμήματος Λογιστικού για 
την αντίστοιχη πληρωμή των προμηθευτών. 

-Τήρηση των διαδικασιών παραλαβής παγίων ή αναλω¬ 
σίμων υλικών από την Αποθήκη και ενημέρωση των δια¬ 
χειριστικών βιβλίων αποθεμάτων της αποθήκης. 

-Μέριμνα για τη φύλαξη και τακτοποίηση των ειδών της 
Αποθήκης. 

-Τήρηση των διαδικασιών κανονικής χορήγησης των ει¬ 
δών που τηρούνται στην Αποθήκη, στις επί μέρους υπη- 
ρεσές. 

-Παρακολούθηση και ενημέρωση για τις αναλώσεις και 
την ανάγκη ανανέωσης των αποθεμάτων της αποθήκης. 

ΤΜΗΜΑ ΕΙΔΙΚΗΣ ΤΑΜΙΑΚΗΣ ΥΠΗΡΕΣΙΑΣ 

Η λειτουργία της Ειδ. Ταμιακής Υπηρεσίας διέπεται 1) 
από τις διατάξεις του Π.Δ/τος 410/95 «Δημοτικός και Κοι¬ 
νοτικός Κώδικας», 2) από το Β.Δ. 17-5/15.1.53 «Περί οικο¬ 
νομικής διοικήσεως και λογιστικού των Δήμων και Κοινο¬ 
τήτων» και ειδικότερα από τα άρθρα 45 μέχρι 80, 3) από 
την κάθε διάταξη που τροποποιεί κάθε φορά την ανωτέ¬ 
ρω νομοθεσία. 

Σύμφωναμετ’ ανωτέρω οι αρμοδιότητεςτης Ταμικής Υ- 
πηρεσίας έχουν ως εξής: 

α. Τηρεί τα υπάτου Νόμου προβλεπόμενα έντυπα και βι¬ 
βλία τα οποία ενημερώνει έγκαιρα 

β. Εισπράττει όλα τα νομοθετημένα υπέρ του Δήμου έ¬ 
σοδα τα προσδιοριζόμενα από τον ετήσιο προϋπολογι¬ 
σμό ως και τα δι' οιονδήποτε λόγο μη εισπραχθέντα έσο¬ 
δα προηγουμένων ετών. 

γ. Ελέγχει τους χρημ. καταλόγους που διαβιβάζονται α¬ 
πό όλες τις Υπηρεσίες του Δήμου, εκδίδει τριπλότυπα α¬ 


ποδεικτικών παραλαβής εισπρακτέων εσόδων, καταχω¬ 
ρεί αυτά στο βιβλίο εισπρακτέων εσόδων και αποστέλλει 
το παράρτημα στην Υπηρεσία που εντέλλεται τη βεβαίω¬ 
ση και επιμελείται της είσπραξης όλων των βεβαιωμένων 
εσόδωντου Δήμου. 

δ. Αποστέλλει ατομικές ειδοποιήσεις προς τους οφει¬ 
λέτες και εντέλλεται τη λήψη όλων των υπάτων νόμων πε¬ 
ρί εισπράξεων εσόδων επιτρεπόμενων αναγκαστικών μέ¬ 
τρων κατά των δυστροπούντων οφειλετών. 

ε. Φροντίζει για την παράδοση των ημερήσιων εισπρά¬ 
ξεων στον Ταμία. 

ζ. Εκδίδει γραμμάτια παραλαβής με χρηματιστικό τίτλο: 
«Τακτοποιητέαι Εισπράξεων για τις παραδιδόμενες από 
τα εισπρακτικά όργανα στον Ταμία Εισπράξεως». 

η. Ελέγχει τις καταστάσεις ημερησίων εισπράξεων και 
τις συσχετίζει με τ' αντίστοιχα τριπλότυπα, τις θεωρεί και 
ενεργεί την πίστωση στους βεβαιωτικούς καταλόγους και 
στη μερίδα κάθε οφειλέτη. 

θ. Παρακολουθεί τα πιστωτικά υπόλοιπα των βεβαιωτι¬ 
κών καταλόγων. 

ι. Ελέγχει τα εκδιδόμενα από το Λογιστικό Τμήμα χρημ. 
εντάλματα και διενεργεί την εξόφληση αυτών. 

κ. Ελέγχειταπάσης φύσεως έξοδα καιτατακτοποιεί λο¬ 
γιστικά. 

λ. Συντάσσει στο τέλος του μήνα ειδικές καταστάσεις γι’ 
απόδοση των κρατήσεων στα διάφορα ασφαλιστικά τα¬ 
μεία και τις άλλες υπέρ τρίτων κρατήσεις και τις αποδίδει 
αρμοδίως. 

μ. Υποβάλλει κατά μήνα στο Δήμαρχο καταστάσεις των 
εισπραχθέντων εσόδων καιτων πληρωθέντων ΧΕ κατά κε¬ 
φάλαιο και άρθρα του προϋπολογισμού και στο τέλος του 
έτους συντάσσει τον απολογισμό εσόδων - εξόδων του 
Δήμου και τον υποβάλλει για έλεγχο στη ΔΕ. 

ν. Υποβάλλει στο Ελεγκτικό Συνέδριο τον ετήσιο απο¬ 
λογισμό με τα χρησιμοποιηθέντα βιβλία Εισπράξεων κα¬ 
θώς και εξοφλημένα τα ΧΕ με τις αναλυτικές κατά κεφά¬ 
λαια και άρθρα καταστάσεις. 

Η πλήρωση δε των θέσεων για την στελέχωση της Τα¬ 
μιακής Υπηρεσίας θα γίνει σύμφωνα με τις διατάξεις του 
άρθρου 18 του Ν. 2190/94 βάσει ειδικής προκήρυξηςτου- 
ΑΣΕΠ που θα είναι κατ' ανώτατο αριθμό τρεις (3) θέσεις 
ανά Δήμο. 

3. ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 
ΓΡΑΦΕΙΟ ΓΡΑΜΜΑΤΕΙΑΣ ΚΑΙ ΛΟΓΙΣΤΙΚΗΣ ΠΑΡΑΚΟ¬ 
ΛΟΥΘΗΣΗΣ 

-Συγκέντρωση υλικού και τήρηση τεχνικού φυσικού αρ¬ 
χείου (π.χ. σε φακέλλους) έργων της Διεύθυνσης σε τρία 
επίπεδα 

-Προγραμματιζόμενα έργα 
-Υπό εκτέλεση έργα 
-Αποπερατοθέντα έργα 

Στο αρχείο περιλαμβάνονται κάθε φύσης έγγραφα, έ¬ 
ντυπα, αλληλογραφία, παραστατικά, μελέτες, σχέδια, οι¬ 
κονομικά στοιχεία κ.λπ. 

-Παροχή πληροφοριών προς τις υπόλοιπες υπηρεσίες 
του Δήμου για την πορεία εξέλιξης των έργων της Διεύ- 

θυνσης από χρονικής, οικονομικής και κοστολογικής ά¬ 
ποψης. 

-Παροχή γραμματειακών υπηρεσιών στη Διεύθυνση 
(πρωτοκόλληση, διεκπεραίωση εγγράφων, παροχή γενι¬ 
κών πληροφοριών προς τους πολίτες κ.λπ) και χειρισμός 
του μηχανογραφικού εξοπλισμού. 

ΤΜΗΜΑ ΑΡΧΙΤΕΚΤΟΝΙΚΟ 

-Προσδιορισμός στόχων, ετήσιων και μεσοπρόθεσμων 
του Δήμου που αφορούν στον προγραμματισμό τεχνικής 
δραστηριότητας του Τμήματος ως προς την εκτέλεση νέ¬ 
ων τεχνικών έργων στην περιοχή του Δήμου και την εκτέ¬ 
λεση εργασιών συντήρησης της υφιστάμενης κοινόχρη¬ 
στης υποδομής. 

-Προγραμματισμός ετήσιος και μεσοπρόθεσμος μελε¬ 
τών και κατασκευών νέων έργων και συντηρήσεων που α¬ 
ναλαμβάνει το Τμήμα και καθορισμός προϋποθέσεων υ¬ 
λοποίησης. 

-Εισήγηση για τη σκοπιμότητα, το κόστος και το τρόπο 
εκτέλεσης συγκεκριμμένων μελετών τεχνικών έργων. Κα¬ 
τάρτιση προδιαγραφών μελετών και τήρηση των διαδικα¬ 
σιών ανάθεσης συγκεκριμμένων μελετών σε τρίτους (σύ¬ 
νταξη διακηρύξεων, τευχών προδιαγραφών, αξιολόγηση 
εκδηλώσεων ενδιαφέροντος, εισήγηση σχετικών αποφά¬ 
σεων σύνταξη συμβάσεων κ.λπ.). 

-Παρακολούθηση των έργων που ανατίθενται σε τρί¬ 
τους. 

-Σύνταξη τεχνικών μελετών για τα προγραμματιζόμενα 
έργα. 

-Επίβλεψη εκτέλεσης τεχνικών έργων που εκτελούνται 
είτε με αυτεπιστασία είτε από τρίτους. 

-Φροντίδα για την παρακολούθηση και τήρηση της νο¬ 
μοθεσίας που έχει σχέση με την ανάθεση, παρακολούθη¬ 
ση, εκτέλεση και παραλαβή τεχνικών έργων. 

-Σύνταξη τεχνικών προδιαγραφών για την προμήθεια 
μηχανημάτων τεχνικού εξοπλισμού ή υλικών για τις ανά¬ 
γκες του Δήμου. Συνεργασία με το Ηλεκτρομηχανολογι- 
κό Τμήμα όταν αυτό απαιτείται από το αντικείμενο των 
προμηθειών. 

-Παρακολούθηση των προγραμμάτων χρήσης/αξιοποί- 
ησης και της κατανομής των τεχνικών μέσων και του αν¬ 
θρώπινου δυναμικού του Τ μήματος. 

-Εκτέλεση σχεδιαστικών εργασιών για τις ανάγκες του 
Τμη/τος. 

-Συγκρότηση ειδικών συνεργείων για την εκτέλεση έρ¬ 
γων με αυτεπιστασία ή την επίβλεψη έργων που ανατίθε¬ 
νται σε τρίτους. 

-Εκτέλεση νέων έργων στο Δημοτικό Κοιμητήριο, χορή¬ 
γηση και έλεγχος αδειών δόμησης οικογενειακών τάφων. 

ΤΜΗΜΑ ΟΔΟΠΟΙΙΑΣ ΚΑΙ ΠΕΖΟΔΡΟΜΙΩΝ 

-Ανάλογες εργασίες όπως και στο αρχιτεκτονικό τμήμα 
σύμφωνα όμως με τις αρμοδιότητες του τμήματος που εί¬ 
ναι κατασκευές οδών, συντήρηση υφισταμένου οδικού δι¬ 
κτύου, της πόλης και του Δημοτικού Κοιμητηρίου, κατα¬ 
σκευές ισοπέδων και ανισοπέδων κόμβων και διαβάσεων, 
εγκατάσταση κάθε είδους πληροφοριακών πινακίδων στη 
περιοχή του Δήμου (πινακίδες ονομασίας οδών και πλα¬ 
τειών, αρίθμηση κτιρίων, στάσεων συγκοινωνιακών μέ¬ 


σων κ.λπ.) σήμανση και διαγράμμηση, τοποθέτηση και 
συντήρηση προστατευτικών μέσων για την ασφάλεια της 
κυκλοφορίας, σύνταξη υψομετρικών μελετών και χορή¬ 
γηση σχετικών βεβαιώσεων. 

-Χορήγηση αδειών τομών σε Κοινωφελείς Οργανι¬ 
σμούς και παρακολούθηση της έγκαιρης και έντεχνης α¬ 
ποκατάστασης αυτών. 

ΤΜΗΜΑ ΗΛΕΚΤΡΟΛΟΓΙΚΟ - ΜΗΧΑΝΟΛΟΓΙΚΟ 
-Ανάλογες εργασίες σύμφωνες όμως με τις αρμοδιότη¬ 
τες του τμήματος που είναι η επέκταση, συντήρηση, επι¬ 
σκευή και βελτίωση του δικτύου ηλεκτροφωτισμού των ο¬ 
δών και γενικά των κοινοχρήστων υπαιθρίων χώρων του 
Δήμου καθώς και του φωτισμού για την ανάδειξη δημοτι¬ 
κών κτιρίων, μνημείων κ.λπ. Συντήρηση και επισκευή πό¬ 
σης φύσεως τροχαίου υλικού του Δήμου (Αυτοκίνητα - 
μηχανήματα κ.λπ. Επίσης η υποστήριξη του Αρχιτεκτονι¬ 
κού Τμήματος στον τομέα μελέτες και επίβλεψης ήλε¬ 
κτρο μηχανολογικών εργασιών για έργα που αναλαμβά¬ 
νονται από το Τμήμα αυτό. 

ΤΜΗΜΑ ΣΥΝΤΗΡΗΣΕΩΝ - ΕΠΙΣΚΕΥΩΝ ΚΑΙ ΑΠΟΧΕ¬ 
ΤΕΥΣΕΩΝ 

-Ανάλογες εργασίες, σύμφωνα όμως με τις αρμοδιότη¬ 
τες του τμήματος που είναι οι συντηρήσεις και επισκευές 
των Δημοτικών και σχολικών κτιρίων, όπως και των κτι¬ 
ρίων του Δημοτικού Κοιμητηρίου, η επέκταση, συντήρη¬ 
ση, επισκευή και βελτίωση του αποχετευτικού δικτύου, 
κατασκευή αντιπλημμυρικών έργων και εξυπηρέτηση κοι¬ 
νωνικών αναγκών. 

4. ΔΙΕΥΘΥΝΣΗ ΠΟΛΕΟΔΟΜΙΑΣ 
ΓΡΑΦΕΙΟ ΓΡΑΜΜΑΤΕΙΑΣ 

-Τήρηση του δημοτικού αρχείου πολεοδομικών σχε¬ 
δίων και Δ/των 

-Τήρηση του αρχείου οικοδομικών αδειών 
-Τήρηση του αρχείου κτηματολογίου στην περιοχή του 
Δήμου. 

-Γραμματειακή υποστήριξη των υπηρεσιών της Δ/νσης 
(υποδοχή, πρωτοκόλληση/διεκπεραίωση εγγράφων, τή¬ 
ρηση αρχείων εγγράφων, αναπαραγωγή σχεδίων, παρο¬ 
χή γενικών πληροφοριών προς τους πολίτες κ.λπ.). 
ΤΜΗΜΑ ΠΟΛΕΟΔΟΜIΚΟΥ ΣΧΕΔΙΑΣΜΟΥ 
-Συγκέντρωση στοιχείων, επί τόπου διερεύνηση και κα¬ 
ταγραφή αδυναμιών του δομημένου χώρου στην πόλη 
που έχουν σχέση με θέματα 
-Ρυθμιστικού/'Πολεοδομικαύ/Ρυμοτομικού σχεδιασμού 
-Οικιστικού σχεδιασμού 

-Κυκλοφοριακού και συγκοινωνιακού σχεδιασμού 
-Αρχιτεκτονικής μορφής κτισμάτων 
-Περιβάλλοντος και προστασίας περιβάλλοντος. 
-Τεκμηρίωση προηγουμένων αδυναμιών, τήρηση σχετι¬ 
κού αρχείου και συνεχής ενημέρωση της Δ/νσης. 

-Επεξεργασία των στοιχείων που συγκεντρώνονται, κα¬ 
ταγράφονται στα πλαίσια των αρμοδιοτήτων του Τμήμα¬ 
τος, σχεδίασμά και εισήγηση προγραμμάτων επέμβασης 
του Δήμου. 

-Στα πλαίσια των προηγουμένων αρμοδιοτήτων εκπό¬ 
νηση σχετικών μελετών. 


16212 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


-Εκπόνηση τοπογραφικών μελετών και αποτυπώσεων. 

-Εφαρμογή σχεδίου πόλεως (τροποποιήσεις σχεδίου, 
απαλλοτριώσεις) 

-Σύνταξη πράξεων αναλογισμού και τακτοποιήσεις. 

ΤΜΗΜΑ ΟΙΚΟΔΟΜΙΚΩΝ ΑΔΕΙΩΝ 

-Έλεγχος των τεχνικών μελετών και των λοιπών δικαιο- 
λογητικών και στοιχείων που απαιτούνται για την έκδοση 
οικοδομικών αδειών. 

-Έκδοση οικοδομικών αδειών σύμφωνα με τα προβλε- 
πόμενα από τις σχετικές νομοθετικές διατάξεις. 

-Παρακολούθηση και έλεγχος ορθής εφαρμογής των 
οικοδομικών αδειών. Έκδοση διαφόρων βεβαιώσεων που 
σχετίζονται με την ύπαρξη της οικοδομικής άδειας και την 
κανονική εφαρμογή των τεχνικών μελετών που περιλαμ¬ 
βάνει. 

ΤΜΗΜΑ ΑΥΘΑΙΡΕΤΩΝ ΚΑΤΑΣΚΕΥΩΝ 

-Καταγραφή και χαρακτηρισμός αυθαιρέτων κτισμά- 
των, στην περιοχή του Δήμου. Εισήγηση μέτρων προλη¬ 
πτικών και κατασταλτικών για τον περιορισμό της αυθαί¬ 
ρετης δόμησης (πρόληψη, κατεδάφιση, νομιμοποίηση, ε¬ 
πιβολή προβλεπομένων ποινών). 

-Τήρηση των διαδικασιών που έχουν σχέση με την κατε¬ 
δάφιση, νομιμοποίηση και την επιβολή διοικητικών και 
χρηματικών ποινών που έχουν σχέση με την αυθαίρετη 
δόμηση. 

-Παροχή προς κάθε ενδιαφερόμενο πληροφοριών που 
σχετίζονται με την ορθή εφαρμογή του Γ.Ο.Κ. και των ει¬ 
δικότερων διατάξεων που σχετίζονται με την οικοδόμηση 
στην πόλη. 

5. ΔΙΕΥΘΥΝΣΗ ΠΡΑΣΙΝΟΥ ΚΑΙ ΚΑΘΑΡΙΟΤΗΤΑΣ 

ΓΡΑΦΕΙΟ ΓΡΑΜΜΑΤΕΙΑΣ ΚΑΙ ΛΟΓΙΣΤΙΚΗΣ ΠΑΡΑΚΟ¬ 
ΛΟΥΘΗΣΗΣ 

Παρέχει στη Διεύθυνση γραμματειακή γενικά υποστή¬ 
ριξη όπως αυτή περιγράφεται στο αντίστοιχο γραφείο 
της Δ/νσης Τ εχνικών Υπηρεσιών. 

ΤΜΗΜΑ ΓΕΩΠΟΝΙΚΟ 

-Συνεργασία με τον Προϊστάμενο της Δ/νσης για την ε¬ 
τοιμασία του προγράμματος δράσης του Τμήματος. 

-Ανάλυψη του προηγουμένου προγράμματος, καθορι- 
σμμός αναγκών σε τεχνικό εξοπλισμό, εργαλεία, ανθρώ¬ 
πινο δυναμικό κατά ειδικότητες, φυτά, λιπάσματα, φυτο¬ 
φάρμακα, ανταλλακτικά κ.λπ. 

-Εκπόνηση μελετών και εκτέλεση έργων που σχετίζο¬ 
νται με το αντικείμενο του Τμήματος. 

-Εισήγηση για την αναγκαιότητα ανάθεσης φυτοτεχνι- 
κών εργασιών σε τρίτους. Τήρηση των διαδικασιών ανά¬ 
θεσης τέτοιων εργασιών και επίβλεψη. 

-Συνεργασία με τη Δ/νση Τεχνικών Υπηρεσιών για την 
κατάρτιση τεχνικών προδιαγραφών για την προμήθεια τε¬ 
χνικού εξοπλισμού, μηχανημάτων, που απαιτούνται για 
την κανονική λειτουργία του Τμήματος. 

-Κατάρτιση τεχνικών προδιαγραφών για την προμήθεια 
του απαραίτητου υλικού για την κατασκευή οργάνων παι¬ 
δικής χαράς και παγκακίων. Επίβλεψη των κατασκευών 
αυτών και της εγκατάστασης των στους κοινόχρηστους 
χώρους και τα κέντρα παιδικής χαράς. 


-Εκπόνηση προγράμματος προστασίας και φύλαξης 
περιαστικού πρασίνου σε συνεργασία με γειτονικούς Δή¬ 
μους, διάθεση προσωπικού και μέσων. 

-Οργάνωση συνεργείων για τις απολυμάνσεις αποχε¬ 
τευτικών αγωγών καθώς και κοινοχρήστων χώρων, οικιών 
και πολυκατοικιών της πόλης, καθώς και συνεργείων πε¬ 
ρισυλλογής αδέσποτων σκύλων. 

-Εκπόνηση προγραμμάτων για τη βελτίωση του πρασί¬ 
νου στις βεράντες και τους κοινόρχηστους χώρους ιδιό¬ 
κτητης κατοικίας και παροχής γνώσεων για την προστα¬ 
σία αυτού του πρασίνου. 

-Συνεργασία με τα αντίστοιχα τμήματα της Δ/νσης Τε¬ 
χνικών Υπηρεσιών και τη Δ/νση Πολεοδομίας για την πα¬ 
ράλληλη δράση σε θέματα κατασκευών για την εγκατά¬ 
σταση πρασίνου, θέματα περιβάλλοντος και αρχιτεκτονι¬ 
κής τοπίου. 

-Διάθεση και επίβλεψη προσωπικού για τη φύλαξη δη¬ 
μοτικώνχώρων (παιδικώνχαρών, πάρκων κ.λπ.). 

ΤΜΗΜΑ ΚΑΘΑΡΙΟΤΗΤΑΣ 

-Κατάρτιση, επίβλεψη εφαρμογής και εφαρμογή λεπτο¬ 
μερών προγραμμάτων καθαρισμού των κοινοχρήστων 
χώρων, αποκομιδής, μεταφοράς και απόρριψης των συ¬ 
νήθων αστικών απορριμμάτων. 

-Χειρισμός και φροντίδα για την αξιοποίηση των οχημά¬ 
των και μηχανημάτων που χρησιμοποιεί το Τμήμα. Ενημέ¬ 
ρωση του Τμη/τος Ηλεκτρομηχανολογικού για προβλή¬ 
ματα που παρουσιάζονται κατά τη χρήση του μηχανικού 
εξοπλισμού των οχημάτων που διαθέτει το Τμήμα. 

-Συγκρότηση, οργάνωση και διοίκηση συνεργείων αμέ¬ 
σου επέμβασης σε περιπτώσεις επειγόντων αναγκών που 
έχουν σχέση με το αντικείμενο του Τ μήματος. 

6. ΑΥΤΟΤΕΛΕΣ ΤΜΗΜΑ ΓΡΑΜΜΑΤΕΙΑΣ 

ΓΡΑΜΜΑΤΕΙΑ ΔΗΜΟΤΙΚΟΥ ΣΥΜΒΟΥΛΙΟΥ, ΔΗΜΑΡΧΙΑ¬ 
ΚΗΣ ΕΠΙΤΡΟΠΗΣ ΔΗΜΟΤΙΚΩΝ ΕΠΙΤΡΟΠΩΝ ΚΑΙ ΣΥΝΟΙ¬ 
ΚΙΑΚΩΝ ΣΥΜΒΟΥΛΙΩΝ 

-Παροχή κάθε είδους γραμματειακής υποστήριξης 
προς το Δ.Σ. όπως ενημέρωση των μελών του για το θε- 
ματολόγιο κάθε συνεδρίασης, μέριμνα για τη συγκέντρω¬ 
ση των διαφόρων εισηγήσεων και γενικά του ενημερωτι¬ 
κού υλικού που αντιστοιχεί στα θέματα των συνεδριάσε¬ 
ων, τήρηση συνοπτικών πρακτικών κατά τη διάρκεια των 
συνεδριάσεων, τήρηση αρχείου πρακτικών και αποφάσε¬ 
ων του Δ.Σ., αναπαραγωγή αποφάσεων και αποστολή 
τους στη Νομαρχία, ενημέρωση των Υπηρεσιών του Δή¬ 
μου για τις ληφθείσες αποφάσεις. 

-Παροχή κάθε είδους γραμματειακής υποστήριξης 
προς τη Δημαρχιακή Επιτροπή. 

-Παροχή κάθε είδους γραμματειακής υποστήριξης προς 
τις μόνιμες και έκτακτες επιτροπές που συνιστάτο Δ.Σ. 

-Τήρηση αρχείου εκπροσώπων του Δήμου σε διάφο¬ 
ρους φορείς και όργανα και φροντίδα για την προώθηση 
σε αυτούς των διαφόρων εγγράφων που τους αφορούν 
(προσκλήσεις, ενημέρωση κ.λπ.). 

ΓΡΑΜΜΑΤΕΙΑ ΔΗΜΑΡΧΟΥ, ΑΝΤΙΔΗΜΑΡΧΩΝ 

-Τήρηση αρχείου αποφάσεων του Δημάρχου/Αντιδη- 
μάρχων. 

-Διεκπεραίωση και αρχειοθέτηση προσωπικής αλληλο¬ 
γραφίας του Δημάρχου. 

-Τήρηση πρακτικών συναντήσεων ή συμβουλίων στα ο¬ 
ποία μετέχει ο Δήμαρχος ή οι Αντιδήμαρχοι. 

-Συγκέντρωση στοιχείων ή εγγράφων που πρέπει να υ¬ 
πογραφούν από το Δήμαρχο και μέριμνα για την υπογρα¬ 
φή και τη διεκπεραίωσή τους. 

7. ΤΜΗΜΑ ΥΠΟΣΤΗΡΙΞΗΣ 

-Έρευνα και συνεχής συγκέντρωση πληροφοριακών 
στοιχείων που αφορούν την υφιστάμενη κατάσταση στην 
περιοχή του Δήμου και συνθέτουν τα χαρακτηριστικά ή ι¬ 
διαιτερότητες του Δήμου από κοινωνική, πολιτιστική, οι¬ 
κονομική άποψη. 

-Επεξεργασία των προηγουμένων στοιχείων και εξαγω¬ 
γή συμπερασμάτων ως προς τις πραγματικές ανάγκες 
των πολιτών και του τοπικού περιβάλλοντος. 

-Συνεχής συγκέντρωση στοιχείων, ανάλυση, επεξεργα¬ 
σία και εξαγωγή συμπερασμάτων ως προς τις πραγματι¬ 
κές ανάγκες των πολιτών και του τοπικού περιβάλλοντος. 

-Συνεχής συγκέντρωση στοιχείων ανάλυση, επεξεργα¬ 
σία και εξαγωγή συμπερασμάτων για την ποιότητα των 
κάθε φύσης υπηρεσιών που παρέχονται προς τους πολί¬ 
τες, από τον Υπηρεσιακό μηχανισμό του Δήμου, από τις 
δραστηριότητες του Δήμου και από τις δραστηριότητες 
άλλων φορέων (δημοσίων, κοινωνικών, ιδιωτικών), εκτός 
του Δήμου. 

-Φροντίδα για τη συγκέντρωση στοιχείων από το εξωτε¬ 
ρικό περιβάλλον του Δήμου που επηρεάζουν τις δραστη¬ 
ριότητες του (π.χ. κυβερνητική πολιτική και προγράμμα¬ 
τα και κατευθύνσεις της ΕΟΚ και διεθνών οργανισμών, 
προγράμματα και τεχνολογία απάτην ΚΕΔΚΕ, την ΕΕΤΑΑ 
κ.λπ.). 

-Φροντίδα για τη συγκέντρωση συνθέτων (επεξεργα¬ 
σμένων) πληροφοριακών στοιχείων και τεχνογνωσίας 
που είναι δυνατόν να βοηθήσουντις επιδιώξεις του Δήμου 
(π.χ. Κλαδικές και αναπτυξιακές μελέτες, έρευνες, ειδι¬ 
κές μελέτες διαμόρφωσης και τυποποίησης τεχνογνω¬ 
σίας στο χώρο της Τοπικής Αυτοδιοίκησης κ.λπ.). 

-Υποστήριξη των Πολιτικών Οργάνων του Δήμου στη 
συνεργασία με ξένους ή διεθνείς φορείς για τη λήψη τε¬ 
χνογνωσίας ή εξασφάλιση χρηματοδότησης για συγκε¬ 
κριμένα προγράμματα του Δήμου. 

-Μελέτη, επεξεργασία και διατύπωση προτάσεων και ει¬ 
σηγήσεων προς τα Πολιτικά Όργανα του Δήμου που α¬ 
φορούν τους περιοδικούς στόχους του. Οι στόχοι αυτοί 
είναι δυνατόν γενικά να αφορούν: 

α) την παρέμβαση του Δήμου στον οικονομικό χώρο 

β) την παρέμβαση του Δήμου στον κοινωνικό και πολιτι¬ 
στικό χώρο. 

Υ) την παρέμβαση του Δήμου στο δομημένο χώρο 

δ) τη βελτίωση των παρεχομένων προς τους πολίτες α¬ 
πό το Δήμο υπηρεσιών. 

ε) τη βελτίωση της απόδοσης του υπηρεσιακού μηχανι¬ 
σμού του Δήμου. 

Πολλές από τις παραπάνω προτάσεις προέρχονται από 
τις επί μέρους υπηρεσίες του Δήμου, οπότε το Τμήμα λει¬ 


τουργεί ως σημείο συγκέντρωσης των επιμέρους προτά¬ 
σεων και διατύπωσης τους σε ενιαίες εισηγήσεις μετά α¬ 
πό εξέταση τους από τα Πολιτικά όργανα του Δήμου. 

-Φροντίδα για τη συγκέντρωση των προτάσεων/εισηγή- 
σεωντων επί μέρους Υπηρεσιών που αφορούν τα περιοδι¬ 
κά προγράμματα δράσης και λειτουργίας του Δήμου κατ’ 
αντιστοιχία προς τους παραπάνω στόχους, συνολική δια¬ 
τύπωση των περιοδικών προγραμμάτων και αντίστοιχων 
προϋπολογισμών δράσης και λειτουργίας του Δήμου. 

-Συνεργασία με τις επί μέρους υπηρεσίες του Δήμου για 
την προδιαγραφή των ενεργειών/δραστηριοτήτων που πε¬ 
ριλαμβάνονται στα προγράμματα δράσης του Δήμου. 

-Εισήγηση και διενέργεια διαδικασιών ανάθεσης ορι¬ 
σμένων από τις δραστηριότητες τωνπρογραμμάτων δρά¬ 
σης σε εξειδικευμένο επιστημονικό δυναμικό εκτός Δή¬ 
μου όταν απαιτείται. Συνεργασία, παροχή κατευθύνσεων 
και παρακολούθηση του εξειδικευμένου αυτού επιστημο¬ 
νικού δυναμικού. 

-Συνεχής συγκέντρωση στοιχείων, παρακολούθηση υ¬ 
λοποίησης των προγραμμάτων δράσης του Δήμου και 
σχετική ενημέρωση των Πολιτικών Οργάνων και των Υπη¬ 
ρεσιών. 

-Παροχή κάθε φύσης επιστημονικής υποστήριξης και 
πληροφοριών προς τα Πολιτικά Όργανα του Δήμου, τους 
εκπροσώπους του Δήμου σε διάφορους φορείς. 

-Φροντίδα για τη μελέτη/επίβλεψη μελετών που αφο¬ 
ρούν τη βελτίωση της εσωτερικής οργάνωσης του Δή¬ 
μου. Επίβλεψη εφαρμογής οργανωτικών βελτιώσεων. 

-Φροντίδα για τηντακτική παρακολούθηση της δραστη¬ 
ριότητας των θυγατρικών φορεών του Δήμου (ΝΠΔΔ, Δη¬ 
μοτικές Επιχειρήσεις κ.λπ.), την υποστήριξή τους σε θέ¬ 
ματα προγραμματισμού, οργάνωσης και διοίκησης, πλη¬ 
ροφορικής και διασύνδεσης με τις Υπηρεσίες του Δήμου 
και τον συντονισμό των προγραμμάτων δράσης τους. 

-Για τις παραπάνω αρμοδιότητες του, το Τμήμα συνερ¬ 
γάζεται με τους θυγατρικούς φορείς του Δήμου και δρα¬ 
στηριοποιείται ανάλογα με τις ανάγκες του κάθε φορέα 
για υποστήριξη. Σε κάθε περίπτωση το Τμήμα δεν έχει α¬ 
ποφασιστικές αλλά Επιτελικές αρμοδιότητες στοντομέα. 

-ΠΛΗΡΟΦΟΡΙΚΗ 

Φροντίδα για την εγκατάσταση, βελτίωση και σωστή 
λειτουργία του μηχανογραφικού εξοπλισμού του Δήμου. 

Κατανομή αρμοδιοτήτων και συντονισμός του προσω¬ 
πικού μηχανοργάνωσης. 

Εκπαίδευση του προσωπικού του Δήμου σε θέματα μη¬ 
χανοργάνωσης και χρήσης μηχανογραφικού εξοπλι¬ 
σμού. 

Φροντίδα για τον συντονισμό και την ομαλή λειτουργία 
των εφαρμογώνπου δεν αναπτύσσει ο ίδιος ο Δήμος (ΕΕ¬ 
ΤΑΑ, κ.λπ) καθώς και η ανάπτυξη μικρών εφαρμογών που 
ενδέχεται να προκύψουν ανάλογα με τις ανάγκες του Δή¬ 
μου. 

Εποπτεία της συντήρησης των εφαρμογών του Δήμου. 

Δημιουργία, οργάνωση και διατήρηση μηχανογραφι¬ 
κής βιβλιοθήκης για ταπρογράμματατου συστήματος και 
των εφαρμογών. 

Τήρηση και βελτίωση της βιβλιοθήκης για τις ανάγκες 
του Τμήματος. 

Έλεγχος απόδοσης του συστήματος. 

Βελτίωση, επέκταση και τυχόν μετατροπή του μηχ/κού 
κέντρου. 

8. ΓΡΑΦΕΙΟ ΔΗΜΟΣΙΟΤΗΤΑΣ ΚΑΙ ΕΠΙΚΟΙΝΩΝΙΑΣ 
-Επεξεργασία, κατάρτιση, εισήγηση και εκτέλεση προ¬ 
γραμμάτων προβολής του έργου και των υπηρεσιών που 
παρέχει ο Δήμος. 

-Σχεδιασμός, εισήγηση και εφαρμογή προγραμμάτων 
ενημέρωσης των πολιτών για τις επιδιώξεις, στόχους και 
υπηρεσίες του Δήμου με γενικό στόχο τη δραστηριότητα 
των πολιτών στην προσπάθεια των τοπικών συμφερό¬ 
ντων. 

-Σχεδιασμός, εισήγηση και εφαρμογή προγραμμάτων 
ενημέρωσης των ξένων ή γενικά των διερχομένων από το 
Δήμο. 

-Παρακολούθηση δημοσιευμάτων του τύπου ή εκπο¬ 
μπών στα ΜΜΕ και μέριμνα για την ανάλογη προάσπιση 
των συμφερόντων του Δήμου και την προετοιμασία ανά¬ 
λογων δημοσιευμάτων. 

-Επιμέλεια ενημερωτικών εκδόσεων ή εκπομπών του 
Δήμου στα ΜΜΕ. 

-Συγκέντρωση ειδήσεων από το χώρο του Δήμου, επε¬ 
ξεργασία υλικού, σχεδιασμός, εισήγηση και εφαρμογή 
Προγραμμάτων διανομής τους. 

-Οργανωτική προετοιμασία και υποστήριξη ενημερωτι¬ 
κών συνεδρίων, συνελεύσεων και γενικά εκδηλώσεωντου 
Δήμου. 

-Μέριμνα για την παροχή οποιοσδήποτε πληροφορίας 
για τις δραστηριότητες και τις υπηρεσίες του Δήμου όταν 
ζητείται από τους πολίτες. 

-Τήρηση πληροφοριακού αρχείου δημοσιεύσεων ή εκ¬ 
πομπών που αφορούν το Δήμο καθώς και σχετικκών απα¬ 
ντήσεων. 

9. ΝΟΜΙΚΟ ΓΡΑΦΕΙΟ 

-Παροχή νομικής υποστήριξης προς τα Πολιτικά Όργα¬ 
να του Δήμου για την προώθηση των επιδιώξεων/στό- 
χων/συμφερόντωντου Δήμου. 

-Παροχή νομικών συμβουλών προς τις υπηρεσίες του 
Δήμου για οποιοδήποτε θέμα. 

-Νομική επεξεργασία και γνωμοδότηση για πράξεις της 
Διοίκησης που αφορούν το Δήμο. 

-Νομική επεξεργασία προγραμματικών συμβάσεων του 
Δήμου, Συμβολαίων, Συμβάσεων εργασίας και έργου, 
διακηρύξεων, δημοπρασιών, κ.λπ. 

-Παραστάσεις σε όλα τα Δικαστήρια για υποθέσεις του 
Δήμου. 

-Παραστάσεις στις Διοικητικές Αρχές για την προάσπι¬ 
ση των συμφερόντων του Δήμου. 

-Συντήρηση της αναγκαίας υποδομήςτου Γραφείου για 
να ανταποκριθεί στις προηγούμενες δραστηριότητες. 

(Συγκέντρωση Νόμων, Διαταγμάτων, Γνωμοδοτήσεων, 
Αποφάσεων και Νομολογίας που αφορούν τα θέματα που 
απασχολούν το Δήμο). 


Άρθρο 3 

Η οργανική σύνθεση, η διαβάθμιση και κατάταξη των 
θέσεων του προσωπικού του Δήμου ορίζεται ως ακολού¬ 
θως: 

Α. ΔΙΟΙΚΗΤΙΚΟ ΠΡΟΣΩΠΙΚΟ 

Κατηγορία ΠΕ με βαθμούς Δ-Α 

α) Κλάδος ΠΕΙ Διοικητικού δέκα πέντε (15) θέσεις 

Κατηγορία ΤΕ με βαθμούς Δ-Α 

α) Κλάδος ΤΕ2 Κοινωνικών Λειτουργών τρεις (3) θέσεις 
β) Κλάδος ΤΕ17 Διοικητικκών Λογιστικών έξι (6) θέσεις 
Κατηγορία ΔΕ με βαθμούς Δ-Α 
α) Κλάδος ΔΕΙ Διοικητικών πενήντα δύο (52) θέσεις 
β) Κλάδος ΔΕ2 Εποπτών Καθαριότητας μία (1) θέση 
γ) Κλάδος ΔΕ3 Τηλεφωνητών μία (1) θέση 
δ) Κλάδος ΔΕ37 Ιεροψαλτών τρεις (3) θέσεις 
Κατηγορία ΥΕ με βαθμούς Ε-Β 

α) Κλάδος ΥΕ1 Κλητήρων Γενικών Καθηκόντων πέντε 
(5) θέσεις 

β) ΚλάδοεςΥΕ2 Επιστατών Καθαριότητας έξι (6) θέσεις 
γ) Κλάδος ΥΕ3 Δασοφυλακών τέσσερεις (4) θέσεις 
δ) Κλάδος ΥΕ11 Νεωκόρων δύο (2) θέσεις 
Β. ΤΕΧΝΙΚΟ ΠΡΟΣΩΠΙΚΟ 
Κατηγορία ΠΕ με βαθμούς Δ-Α 
α) Κλάδος ΠΕ3 Πολιτικών Μηχανικών πέντε (5) θέσεις 
β) Κλάδος ΠΕ4 Αρχιτεκτόνων Μηχανικών πέντε (5) θέσεις 
γ) Κλάδος ΠΕ5 Μηχ/γων Μηχανικών - Ηλεκ/γων Μηχα¬ 
νικών δύο (2) θέσεις 

δ) Κλάδος ΠΕ6 Τοπογράφων Μηχανικών δύο (2) θέ¬ 
σεις. 

ε) Κλάδος ΠΕ7 Χημικών Μηχανικών μία (1) θέση 
στ) Κλάδος ΠΕ11 Πτυχιούχων Πληροφορικής μία (1) 
θέση 

Κατηγορία ΤΕ με βαθμούς Δ-Α 

α) Κλάδος ΤΕ3 Τεχνολόγων Πολιτικών Μηχανικών τέσ¬ 
σερεις (4) θέσεις 

β) Κλάδος ΤΕ4 Τεχνολόγων Μηχ/κών - Ηλεκ/γων 
Μηχ/κων δύο (2) θέσεις 

γ) Κλάδος ΤΕ5 Τεχνολόγων Τοπογράφων Μηχανικών 
μία (1) θέση 

δ) Κλάδος ΤΕ19 Τεχνολόγων Πληροφορικής μία (1) θέ¬ 
ση 

Κατηγορία ΔΕ με βαθμούς Δ-Α 
α) Κλάδος ΔΕ5 Δομικών Έργων τέσσερεις (4) θέσεις 
β) Κλάδος ΔΕ6 Σχεδιαστών δύο (2) θέσεις 
γ) Κλάδος ΔΕ24 Ηλεκτρολόγων τρεις (3) θέσεις 
δ) Κλάδος ΔΕ26 Μηχανοτεχνιτών Αυτοκινήτωντρεις (3) 
θέσεις 

ε) Κλάδος ΔΕ27 Ηλεκτροτεχνιτών Αυτοκινήτων δύο (2) 
θέσεις 

στ) Κλάδος ΔΕ28 Χειριστών Μηχανημάτων Έργων 
τρεις (3) θέσεις 

ζ) Κλάδος ΔΕ29 Οδηγών Αυτοκινήτων δέκα πέντε (15) 
θέσεις 

η) Κλάδος ΔΕ30 Τεχνιτών δέκα πέντε (15) θέσεις 
θ) Κλάδος ΔΕ38 Χειριστών Ηλεκτρονικών Υπολογιστών 
μία (1) θέση. 

Γ. ΓΕΩΠΟΝΙΚΟ ΠΡΟΣΩΠΙΚΟ 
Κατηγορία ΠΕ με βαθμούς Δ-Α 
α) Κλάδος Π Ε9 Γεωπόνων δύο (2) θέσεις 
β) Κλάδος ΠΕΙ4 Δασολόγων μία (1) θέση 
Κατηγορία ΤΕ με βαθμούς Δ-Α 
α) Κλάδος ΤΕ13 Τεχνολόγων Γεωπόνων δύο (2) θέσεις 
Κατηγορία ΔΕ με βαθμούς Δ-Α 
α) Κλάδος ΔΕ11 Γεωργοτεχνιτών μία (1) θέση 
β) Κλάδος ΔΕ 12 Δασοφυλάκων δύο (2) θέσεις 
γ) Κλάδος ΔΕ35 Δενδροκηπουρών - Δενδροκόμων κ.λπ. 
δεκαπέντε (15) θέσεις. 

Δ. ΕΙΔΙΚΟ ΠΡΟΣΩΠΙΚΟ 
Κατηγορία ΔΕ με βαθμούς Δ-Α 

α) Κλάδος ΔΕ23 Ειδικού Προσωπικού (Δημοτική Αστυ¬ 
νομία) οκτώ (8) θέσεις. 

Ε. ΤΕΧΝΙΚΟ - ΥΓΕΙΟΝΟΜΙΚΟ ΚΑΙ ΓΕΩΠΟΝΙΚΟ 
ΠΡΟΣΩΠΙΚΟ 

Κατηγορία ΥΕ με βαθμούς Ε-Β 
α) Κλάδος ΥΕ3 Δασοφυλάκων τέσσερεις (4) θέσεις 
β) Κλάδος ΥΕ 16 Προσωπικού Καθ/τας Εργατών Γενικά 
Εβδομήντα (70) θέσεις. 

γ) Κλάδος ΥΕ16 Εργατών Φυλάκων οοκτώ (8) θέσεις 
δ) Κλάδος ΥΕ16 Καθαριστριών Εσωτερικών και Εξωτε¬ 
ρικών χώρων τέσσερεις (4) θέσεις, 
ε) Κλάδος ΥΕ16 νυκτοφυλάκων δύο (2) θέσεις. 

ΣΤ. ΠΡΟΣΩΡΙΝΕΣ ΘΕΣΕΙΣ ΚΑΤΕΧΟΜΕΝΕΣ ΑΠΟ ΜΟΝΙ¬ 
ΜΟ ΤΑΚΤΙΚΟ ΠΡΟΣΩΠΙΚΟ 
Κατηγορία ΠΕ με βαθμούς Δ-Α 

α) Κλάδος ΠΕ5 Μηχ/γων Μηχ/κων - Ηλεκτ/γων Μηχ/κων 
μία (1) θέση 

β) Κλάδος ΠΕ 10 Καθηγητών δύο (2) θέσεις 
Κατηγορία ΤΕ με βαθμούς Δ-Α 
α) Κλάδος ΤΕ2 Κοινωνικών Λειτουργών μία (1) θέση 
β) Κλάδος ΤΕ17 Διοικητικών Λογιστικών μία (1) θέση 
Κατηγορία ΔΕ με βαθμούς Δ-Α 
α) Κλάδος ΔΕ 14 Ελεγκτών Εσόδων μία (1) θέση 
β) Κλάδος ΔΕ 15 Εισπρακτόρων τρεις (3) θέσεις 
γ) Κλάδος ΔΕ24 Ηλεκτρολόγων οκτώ (8) θέσεις 
δ) Κλάδος ΔΕ26 Μηχανοτεχνιτών αυτοκινήτων τρεις (3) 
θέσεις 

ε) Κλάδος ΔΕ27 Ηλεκτροτεχνιτών αυτοκινήτων μία (1) 
θέση 

στ) Κλάδος ΔΕ28 Χειριστών Μηχανημάτων έργων μία 
(1) θέση 

ζ) Κλάδος Δε29 Οδηγών αυτοκινήτων τριάντα δύο (32) 
θέσεις 

η) Κλάδος ΔΕ30 Τεχνιτών τριάντα τέσσερεις (34) θέσεις 
θ) Κλάδος ΔΕ35 Δενδροκηπουρών, Δενδροκόμων κ.λπ. 
τριάντα δύο (32) θέσεις 
ι) Κλάδος ΔΕ37 Ιεροψαλτών μία (1) θέση 
Κατηγορία ΥΕ με βαθμούς Ε-Β 
α) Κλάδος ΥΕ11 Νεωκόρων δύο (2) θέσεις 
β) Κλάδος ΥΕ16 Προσωπικού Καθ/τας Εργατών Γενικά 
ογδόντα πέντε (85) θέσεις 

γ) Κλάδος ΥΕ16 Εργατών φυλάκων δέκα τρεις (13) θέ¬ 
σεις 


δ) Κλάδος ΥΕ16 Καθαριστριών εσωτ. και εξωτ. χώρων 
τέσσερεις (4) θέσεις 

Ζ. ΠΡΟΣΩΠΙΚΟ ΠΟΥ ΥΠΗΡΕΤΕΙ ΣΕ ΠΡΟΣΩΡΙΝΕΣ 
ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ ΑΟ¬ 
ΡΙΣΤΟΥ ΧΡΟΝΟΥ 

ΕΙΔΙΚΟΤΗΤΕΣ: α) ΔιοικητικοίΥπάλληλοιτρεις (3) θέσεις 
β) Εργοδηγοί/Δομικών έργων μία (1) θέση 
γ) Οδηγοί Αυτοκινήτων έξι (6) θέσεις 
δ) Τεχνίτες διαφόρων ειδικοτήτων δύο (2) θέσεις 
ε) Δενδροκηπουροί κ.λπ. εννέα (9) θέσεις 
στ) Εργάτες γενικά σαράντα πέντε (45) θέσεις 
ζ) Εργάτες - φύλακες δώδεκα (12) θέσεις 
η) Καθαρίστριες δύο (2) θέσεις. 

Οι αναφερόμενοι στις παραπάνω παραγράφους ΣΤ και 
Ζ, κατέχουν προσωποπαγείς προσωρινές θέσεις οι οποί¬ 
ες καταργούνται όταν οι υπηρετούντες αποχωρήσουν για 
οποιονδήποτε λόγο. 

Η. ΕΠΟΧΙΑΚΟ ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔΙΩ¬ 
ΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ 
Α' Δ/ΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ 

1. Δύο (2) θέσεις Δακτυλογράφων 

2. Μία (1) θέση με την ειδικότητα Επόπτη Δημόσιας Υ¬ 
γείας 

3. Μία (1) θέση με την ειδικότητα Προγραμματιστή Η/Υ. 

4. Δύο (2) θέσεις με την ειδικότητα Χειριστών Η/Υ. 

Β' Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ 

1 .Τριάντα (30) θέσες Εργατώνγιατις ανάγκες του Δημ. 
Κοιμ/ρίου 

2. Τρεις (3) θέσεις Οδηγών για τις ανάγκες του Δημ. 
Κοιμ/ρίου. 

3. Μία (1) θέση Ιεροψάλτη για τις ανάγκες του Δημ. 
Κοιμ/ρίου. 

4. Τρεις (3) θέσεις εργατών φυλάκων για τις ανάγκες 
του Δημ. Κοιμ/ρίου. 

Γ Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ - Δ/ΝΣΗ ΠΟΛΕΟΔΟ¬ 
ΜΙΑΣ 

1. Δύο (2) θέσεις Τεχνολόγων - Τοπογράφων - Μηχανι¬ 
κών 

2. Μία (1) θέση Τοπογράφων - Μηχανικών Πτυχιούχου 
ΠΕ 

3. Δύο (2) θέσεις Αρχιτεκτόνων 

4. Δύο (2) θέσεις Πολιτικών Μηχανικών 

5. Μία (1) θέση Σχεδιαστή 

6. Μία (1) θέση Οδηγού - Χειριστή Μηχ/των Έργων. 

7. Δύο (2) θέσεις Οδηγών 

8. Πέντε (5) θέσεις Εργατών 

9. Πέντε (5) θέσεις Τεχνιτών διαφόρων ειδικοτήτων 

10. Δύο (2) θέσεις Ηλεκτρολόγων 

11. Δύο (2) θέσεις Καθαριστριών. 

Δ' Δ/ΝΣΗ ΠΡΑΣΙΝΟΥ ΚΑΙ ΚΑΘ/ΤΑΣ 

1. Είκοσι (20) θέσεις Οδηγών για το Τμήμα Καθ/τας 

2. Εξήντα (60) θέσεις Εργατών για το Τμήμα Καθ/τας. 

3. Δέκα (10) θέσεις Εργατώνγια το Γεωπονικό τμήμα 

4. Δέκα (10) θέσεις Κηπουρών 

5. Δέκα (10) θέσεις Εργατών - Φυλάκων 

Η απασχόληση του προαναφερόμενου προσωπικού θα 

γίνεται σύμφωνα με τις διατάξεις των παρ. 2-17 του άρ¬ 
θρου 21 του Ν. 2190/94 όπως θα ισχύει κάθε φορά με τις 
τυχόν τροποποιήσεις του. 

Συνολικά προβλέπονται (178) θέσεις προσωπικού διαφό¬ 
ρων ειδικοτήτων για την κάλυψη εποχιακών ή άλλων περιο¬ 
δικών ή πρόσκαιρων αναγκώντων υπηρεσιών του Δήμου. 

Άρθρο 4 

ΕΙΔΙΚΕΣ ΘΕΣΕΙΣ (άρθρο 26 του Ν. 1832/89) 
α. Μία (1) θέση Γενικού Γραμματέα 
β. Μία (1) θέση Ειδικού Συμβούλου 
γ. Μία (1) θέση Επιστημονικού Συνεργάτη 
δ. Μία (1) θέση Ιδιαίτερου Γ ραμματέα 
ε. Δύο (2) θέσεις Δικηγόρων. Μία (1) θέση Νομικού Συμ¬ 
βούλου Προϊσταμένου του Νομικού Γραφείου και μία (1) 
θέση Δικηγόρου. 

Άρθρο 5 

ΠΡΟΪΣΤΑΜΕΝΟΙ ΔΙΕΥΘΥΝΣΕΩΝ ΚΑΙ ΤΜΗΜΑΤΩΝ 
Θέσεις Προϊσταμένων Διευθύνσεων και Τμημάτων μπο¬ 
ρούν να καταλάβουν οι υπάλληλοι που κατέχουν τους κα¬ 
τωτέρω αναφερόμενους αντίστοιχους κλάδους. 

1. ΔΙΕΥΘΥΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ - ΠΕΙ ή 
ΠΕ10 ή ΤΕ17 ή ΔΕΙ 

-ΤμήμαΔιοικητικού ΠΕΙ ή ΠΕ10ήΤΕ2ήΤΕ17ή ΔΕΙ 
-Τμήμα Προσωπικού ΠΕΙ ή ΠΕ10 ή ΤΕ2 ή ΤΕ17 ή ΔΕΙ 
-Τμήμα Δημοτικής κατάστασης ΠΕΙ ή ΠΕ10 ή ΤΕ2 ή 
ΤΕ17 ή ΔΕΙ 

-ΤμήμαΛηξιαρχείου ΠΕΙ ή ΠΕ10ήΤΕ2ήΤΕ17ήΔΕ1 

2. ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ ΠΕΙ ή 
ΠΕ10 ή ΤΕ17 ή ΔΕΙ 

-ΤμήμαΛογιστικού ΠΕΙ ή ΠΕ10ήΤΕ2ήΤΕ17ήΔΕ1 
-Τμήμα Μισθ/ας καιασφ/ηςπροσ/κού ΠΕΙ ή ΠΕ10ήΤΕ2 
ήΤΕ17ήΔΕ1 

-Τμήμα Εσόδων και Δημ/κής Περ/σίας ΠΕΙ ή ΠΕ10 ή 
ΤΕ2 ή ΤΕ17 ή ΔΕΙ 

-Τμήμα Δημοτικού Κοιμητηρίου ΠΕΙ ή ΠΕ10 ή ΤΕ2 ή 
ΤΕ17 ήΔΕΙ 

-Τμήμα Προμηθειών ΠΕΙ ήΤΕ17ήΔΕ1 

-Τμήμα Ειδικής Ταμιακής Υπηρεσίας ΠΕΙ, ΤΕ17, ΔΕΙ 

3. ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ ΠΕ3 ή ΠΕ4 ή 
ΠΕ5 ή ΠΕ6 

-Γραφ. Γραμ/τείας και λογ/κής παρακ/σης ΤΕ17 ή ΤΕ19 
ήΔΕΙ ήΔΕ5ήΔΕ6 
-Τμήμα Αρχιτεκτοονικό ΠΕ4 ή ΠΕ6 
-Τμήμα Οδοποιίας και πεζοδρομήσεων ΠΕ3 ή ΠΕ6 ή 
ΤΕ3 ή ΤΕ5 

-Τμήμα Ηλεκτρολογικό - Μηχανολογικό ΠΕ5 ή ΤΕ4 
-Τμήμα Συν/σεων Επ/υών και Αποχ/σεων ΠΕ3 ή ΠΕ4, ή 
ΠΕ6 ή ΤΕ4 ή ΤΕ5 ή ΔΕ5. 


4. ΔΙΕΥΘΥΝΣΗ ΠΟΛΕΟΔΟΜΙΑΣ ΠΕ3ή ΠΕ4ή ΠΕ5ή ΠΕ6 

-Γραφείο Γραμματείας ΤΕ17 ή ΤΕ19 ή ΔΕΙ ή ΔΕ5 ή ΔΕ6 

-Τμήμα Πολεοδομικού Σχεδιασμού ΠΕ3 ή ΠΕ4 ή ΠΕ6 

-Τμήμα Οικοδομικών Αδειών ΠΕ3 ή ΠΕ4ή ΠΕ5ή ΠΕ6 

-Τμήμα Αυθαιρέτων και επικ/νων κατ/ων ΠΕ3 ή ΠΕ4 ή 

ΠΕ5 ή ΠΕ6. 

5. ΔΙΕΥΘΥΝΣΗ ΠΡΑΣΙΝΟΥ ΚΑΙ ΚΑΘ/ΤΑΣ ΠΕ3 ή ΠΕ7 ή 
ΠΕ9 ή ΠΕ14 

-Γ ραφείο Γ ραμ/ας και λογιστικής παρ/σης ΤΕ13 ή ΤΕ17 
ήΔΕΙ 

Τμήμα Γεωπονικό ΠΕ9ή ΠΕΙ4 ή ΤΕ13ήΔΕ11 ή ΔΕ35 

-Τμήμα Καθαριότητας ΠΕΙ ή ΠΕ3ήΠΕ7ήΤΕ17ήΔΕ1 ή 
ΔΕ2 ή ΔΕ5 

6. ΙΔΙΑΙΤΕΡΟ ΓΡΑΦΕΙΟ ΔΗΜΑΡΧΟΥ 

7. ΑΥΤΟΤΕΛΕΣ ΤΜΗΜΑ ΓΡΑΜ/ΑΣ ΔΗΜ/ΚΩΝ ΟΡΓΑΝΩΝ 
ΠΕΙ ή ΠΕ10ήΤΕ17ήΔΕ1 

8. ΤΜΗΜΑ ΥΠΟΣΤΗΡΙΞΗΣ ΠΕΙ ή ΠΕ10 ή ΠΕ11 

9. ΓΡΑΦΕΙΟ ΔΗΜΟΣΙΟΤΗΤΑΣ ΚΑΙ ΕΠΙΚΟΙΝΩΝΙΑΣ ΠΕΙ 
ήΤΕ17ήΔΕ1 

10. ΝΟΜΙΚΟ ΓΡΑΦΕΙΟ 

Διευκρινίζεται ότι τα γραφεία που παρέχουν γραμμα¬ 
τειακή υποστήριξη στις Διευθύνσεις Τεχνικών Υπηρε¬ 
σιών, Πολεοδομίας και Πρασίνου - Καθαριότητας δεν α¬ 
ποτελούν αυτοτελή γραφεία αλλά λειτουργικά γραφεία 
των Υπηρεσιών αυτών. 

Άρθρο 6 

Τα προσόντα διορισμού που απαιτούνται κατά κατηγο¬ 
ρία κλάδο και ειδικότητα καθορίζονται σύμφωνα με τις ε- 
κάστοτε ισχύουσες διατάξεις. 

Άρθρο 7 

Η κατανομή του προσωπικού στις Διευθύνσεις, Τμήμα¬ 
τα και γραφεία του Δήμου καθώς και τα ειδικότερα καθή¬ 
κοντα τωνπροϊσταμένων των Διευθύνσεων και Τ μημάτων 
γίνεται με απόφαση Δημάρχου ανάλογα με τις υπηρεσια¬ 
κές ανάγκες. 

Τέλος οι δαπάνες που θα απαιτηθούν για το σκοπό αυ¬ 
τό θα προβλεφθούν στους προϋπολογισμούς του Δήμου 
των αντίστοιχων ετών το ύψος των οποίων δεν μπορεί να 
προσδιορισθεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 8 Δεκεμβρίου 1997 

Ο Γ ενικός Γ ραμματέας Περιφέρειας 
ΝΙΚΟΛΑΟΣ ΜΙΧΑΛΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΘΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ί 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 (031) 423 956 ί 
ΠΕΙΡΑΙΑΣ 4136-103, 

Νικήτα 6-8 Τ.Κ. 185 31 4 171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 58 1 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 9·εί 

ΚΟΜΟΤΗΝΗ (0531) 22 637 | 

Δημοκρατίας 1 Τ.Κ. 691 00 26 522 | 


- Μέχρι 8 σελίδες 150 δρχ. 

ΤΙΜΗ ΦΥΛΛΩΝ - Από 9 μέχρι 16 σελίδες 300 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανά βσέλιδο ή μέσος π» ιτ ο λ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

50.000 δρχ. 

2.500 δρχ. 

Β' (Υπουργικές αποφάσεις κ.λπ.) 

50.000 >■ 

2.500 » 

Γ' (Διορισμοί, απολύσεις κ.λπ. Δημ. Υπαλλήλων) 

10.000 .. 

500 „ 1 

Δ' (Απαλλοτριώσεις, πολεοδομία κ.λπ.) 

50.000 », 

2.500 »■ ί 

Αναπτυξιακών Πράξεων (Τ.Α.Π.Σ.) 

25.000 » 

1.250 >. ! 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

10.000 ». 

500 >. ί 

Παράρτημα ( Πίνακες επιτυχόντων διαγωνισμών) 

5.000 »· 

250 >, ; 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 »> 

500 » ί 

Ανωτάτου Ειδικού Δικαστηρίου (Α.Ε.Δ.) 

3.000 » 

150 - 

Ανωνύμων Εταιρειών & Ε.Π.Ε. 

250.000 >, 

12.500 » 

Προκηρύξεων Α.Σ.Ε.Π. 

10.000 » 

500 - 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 » 

10.000 - 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυποί τρ{ 

οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. ; 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο I 

ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. I 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράιτεται στην Αθήνα από το Ταμείο του ΤΑΠΓ'ΐ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου Λεν | 

εγγράφονται συνδρομητές για μικρότερο χρονικό διάστημα. I 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 1 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. : ί 

Οι υπηρεσίες του κοινού λειτουργούν καθημερινά από 08.00 έως 13.00 | ί 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




